پێشه‌كی

ناوه‌ڕۆك

دەروازە:ژییانامە و کەساییەتی ئیدریس بارزانی .

تەوەرەی یەکەم: سەرەتای کاری سیاسی و رۆلی لە پێشهاتە سیاسیەکان .

١.پێکهاتەی سوپای بارزان و بنچەکەی .

٢.سەرەتای بەشداری کردنی لە کاری سیاسی .

٣. ڕۆلی لە شورەشی ئەیلول .

٤.بوون بە ئەندامی ئیدریس بارزانی لە مەکتەبی سیاسی .

 تەوەرەی دووەم : رۆلی ئیدریس بارزانی لە شورەشی گوڵان .

١.دروست بوونی شورەش و هەولەکانی ئیدریس بارزانی بو رێکخستنەوەی شورەش لەسەر ئاستی دەرەوە .

2.هەلگیرساندنی شورەش و چالاکی پێشمەرگایەتی .

٣. رۆلی لە کاری بەرەی کوردستان.

ئه‌نجام

لیستی سه‌رچاوه‌كان

پاشكۆ.

 دەروازە:ژییانامە و کەسایەتی ئیدریس بارزانی

ناوی تەواوی (ئیدریس مەلا مستەفا شێخ محەمەد شێخ عەبدولسەلام بارزانی) یە،ناسراوە بە ئیدریس بارزانی، لە ساڵی ١٩٤٤زلە گوندی بارزان چاوی بە ژیان کردەوە.

کوڕی تاقانەیە لە ژنی دووەمی ڕێبەری گەلی کورد خوا لێ خوشبێت مەلا مستەفا بارزانی, لە مالباتی بەناوبانگ و خەباتکەری شێخەکانی بارزانە، ئیدریس بارزانی لە نێو هەلومەرجێکی زور ناخوش و ئالوز لەدایک بووە کە لە کاتی شؤرشی دووەمی بارزاندا (١٩٤٣-١٩٤٥), بۆیە ئەندامەکانی خێزانی و هەزارەها خەلکی دەڤەری بارزان خۆيان لە ئەشکەوتەکانی دەوروبەری گوندی بارزاندا حەشاردا بوو, لەبەر بۆردومانی فروکەکانی عێراق و بەریتانیا. دوای لەناوبردنی شۆرشی دووەمی بارزان خێزانی ئیدریس بارزانی و هەزارەها لایەنگیر و موریدەکانیان بەرەو ڕۆژهەڵاتی کوردستان دەچن، لە شاری مهاباد نیشتەجێ دەبن. لە رێکەوتی ٢٢/١/١٩٤٦ کوماری کوردستان راده‌گەیه‌نرێت، قازی موحەمەد دەبێتە سەرۆک کومار و مەلا موستەفا بارزانی دەبێتە سەرکردەی لەشکەری بارزانی, خەلکی تری باشوری کوردستان بەشداری دامەزراندن و پاراستنی کوماری ناوبراو دەکەن. نزیکەی سالێک ئیدریس بارزانی لەگەل خێزانەکەی لە ڕۆژئاوای شاری مەهاباد لە ژێر سایه‌ی کۆماری کوردستاندا دەژیت ، دوای کشانەوەی هێزەکانی یەکێتی سوفیەت لە ڕۆژهەڵاتی کوردستان, هێزەکانی ئێران هێرشێکی گەورەو فراوانیان کردە سەر کوماری کوردستان و دەرئەنجام لە ڕۆژی ١٧/١٢/١٩٤٦ز کۆمار روخێنرا .

خەلکی دەڤەری بارزان لەوانە خێزانی ئیدریس بارزانی دەگەڕێنەوە سەر سنوری عێراق، لەو کاتەدا بارودوخیان زور خراپ بوو لەبەر سەرمای زستان و نەبونی خواردن و شوێنی حەوانەوە، لەبەر ئەوە مەلا مستەفا بارزانی راوێژی بە برا گه‌وره‌كه‌ی خۆی شێخ ئە حمەدی بارزان کرد داوای لێکرد بگەرێنەوە عێراق و خۆیان رادەستی حکومەت بکەن, چونکە له‌ لایه‌كه‌وه‌ مەترسی لە سەر ژیانی خەلک هەبوو لە بەر هێرشی سێقولی (ئیران-عێراق-تورکیا), له‌ لایه‌كی دیكه‌شه‌وه‌ سەرمای دژوای زستان و نەبونی هیچ پەناگایەکی ئارام بڕستی لێ بڕیبوون.

له‌ ئه‌نجامدا خێزانی ئیدرس بارزانی بەچاودێری شێخ ئەحمەد بارزان, لەگەل هەزارەها کەسیتر لە ناوچەی سنووری له‌ شوێنێك به‌ناوی كێله‌شین خۆيان رادەستی هێزەکانی عێراق کرد و هەموویان گوازرانه‌وه‌ بۆ موسڵ ، مەلا مستەفا بارزانی لە ساڵی ١٩٤٧ لەگەل پێنچ سەد (٥٠٠) پێشمەرگەی کۆمار کە خەلکی باشوری کوردستان بوون خویان رادەست نەکرد و بڕیاریاندا بەرەو یەکێتی سوفیەت بڕۆن .

کاتێک تەمەنی ئیدریس بارزانی بووبە سێ ساڵ وە تەمەنی مەسعود بارزانی برای ته‌نها یەک سال بوو, لە خوشەویستی و رەحمی باوكيان مەلا مستەفا بارزانی به‌ته‌واوی بێبه‌ش بوون، چونکە ناوبراو بەرەو یەکێتی سوفیەتی جاران چوو، وە لەوێ دەمێنێته‌وه‌ تا سالی ١٩5٨ز کاتێک شورەشی ١٤ / تەمموز لە عێراق دەستی پێکرد جارێکی تر دەگەرێتەوە بۆ عێراق .

ئیدریس بارزانی هەر لە تەمەنی منداڵیدا لەگەل خێزانی خۆی دەچنە ناو زیندانەکانی حکومەتی عێراق كه‌ نه‌فی كرابوون بۆ ناوەراست و باشوری عێراق ، لە ساڵی ١٩5٢ ز حکومەتی عێراق بردیانە شاری موسڵ کە ئەو کاتە تەمەنی ئیدریس بارزانی دە ساڵ بوو. سەرەرای ئەو ناخوشیانەی ناو ژیانی خێزانی ناوبراو بەردەوامی به‌ خوێندنی سەرەتای ده‌دات لە شاری مووسل، لە ساڵی ١٩٥٦ز حکومەتی عێراق بردیانیە شاری بەغداد و هەموو ئەندامەکانی خێزانی بارزان لە زیندان ئازاد کران, بەڵام خرانه‌ ژێر نشتەجێکردنی بەزۆری (الا قامة الجبریة ) لە ناوچەی ئەعزەمیە .

ئیدریس بارزانی لەگەل ئەندامانی خێزانه‌كه‌یدا بۆ پاراستنی ژیانی خۆیان پەنایان بردە بەر ئەشکەوت و چیاکان ، لەو کاتەدا تەمەنی خوا لێ خوش بێت هەڤدە ساڵ بوو کە سەرپەرشتی خێزان و گوندی خۆی دەکرد، لە ساڵی ١٩٦٢ مەسعود بارزانی برای پەیوەندی بە شۆڕشه‌وه‌ دەکات، لە ساڵی ١٩٦٤ ئیدریس بارزانی دەبێتە سەرپەرشتیاری دەڤەری بارزان لە شورەشی ئەیلول دا و لەهەمان ساڵ دا ژیانی هاوسەرگیری پێکدەهێنێت لەگەل کچێکی بنەمالەی بەناوبانگی سلێمانی بەناوی ( نازدار) ، ئیدریس بارزانی لە ماوەی ژیانی هاوسەری دا لەگەل نازداری حەمە ئاوەرحمان ئاغادادەبنە خاوەنی شەش کور و دوو کچ ، بەپێی رێزبەندی بەمو شێوەیە : ( نەدا، نێچیرڤان، دلوڤان ، بارز ، یوسڤ ، عەباس ، ڕەوان ، سەحەر ) ، هەروەها ئیدریس بارزانی لە ژیانیدا جارێکی تریش لە ساڵی ١٩٨٠ز ژیانی هاوسەرگیری پێکهێناوە لەگەل نەجیبە شێخ محەمەد خالید شێخ ئەحمەد بارزانی، دەکاتە کچی ئاموزای خوی ، لەو خێزانەش دەبێتە خاوەنی سێ کچ بە ناوەکانی دڵخواز ، داخاز ، ویساڵ, کەواتە ئیدریس بارزانی لە ژیانیدا خاوەنی شەش کوڕ و پێنچ کچه‌. وە سەبارەت بە کۆچی دوایی باسی ئەوەی کردوە کە هەندێک ئازار لە سنگی هەیە ئیدریس بارزانی لە ڕۆژی٣١/١/١٩٨٧ز کاتژمێر دوازدەی نیوەرۆ كۆچی دوایی ده‌كات، و بە بەشداری هەزارەها کەس لە ناشتنی تەرمەکەی ئامادە بوون به‌خاك ده‌سپێردرێت.

 لیستی سەرچاوەکان

سەرچاوە کوردیەکان :

١-ئەبولحەسەن تەفراشیان ، بارزانیەکان ، وەرگێران : بەختیاری شەمەیی ، هولەندا ، ٢٠٠٤.

٢-ئەسعەد عەدو ، مێژووی شورەشی گولان ، هەولێر ، ٢٠١٥ .

٣-حەسەن زازا ، عێراق لێکولینەوەیەکە لە مێژووە سیاسیەکەی ،وەرگێران : ئامانج نیعمەنت ، سلێمانی ، ٢٠٠٩.

٤- حامید گەوهەری ،ئیدریس مستەفا بارزانی و بارزانیەکان باشتر بناسن مێژووی زارەکی ، شەهاب ـ هەولێر ، ٢٠١٤.

٥-عەلی کەندی ،مێژوونامە ، هەولێر ، ٢٠٠٧ .

٦-کاروان جوهر محمد ، ئیدریس بارزانی ١٩٤٤ـ١٩٨٧، (هەولێر :٢٠١٩) .

٧-کامەران جەمال بابان ، رێکەتنامەی جەزائیر و رەهەندەکانی لەسەر کێشەی کورد ، سلێمانی ، ٢٠١٣ .

٨- مەسعود بارزانی ، بارزان و بزوتنەوەی رزگاری خوازی کورد ١٩٣١ – ١٩٥٨ ، چاپخانەی وەزارەتی پەروەردە ، (هەولێر:٢٠١٢) بەرگی یەکەم .

٩-مەلا ئەیوب ، پێداچونەوەیەک بە مێژووی بارزان ، ١٨٢٠-١٩١٤،چاپخانەی حاجی هاشم ، هەولێر ، ٢٠٠٧.

١١-هاورێ باخەوان ، هاورێنامە بۆ مێژووی کورد و کوردستان ، سلێمانی ، ١٩٩٩.

سەرچاوە عەرەبیەکان

١-جلیلي جلیل وأخرون ، الحرکة الکوردیة في العصر الحدیث، ترجمة : عبدي حاجي ، دهوک ، ٢٠١٢ .

٢-سامي شورش ، کوردستان و الاکراد / الحرکة القومیة و الحركة السیاسیة / ادریس بارزاني نموذجا ، اربیل ، ٢٠٠١ .

٣- مجموعة المؤلیف الروس ، البارزاني و الشهادة التاریخ ، ترجمة : عبدي حاجي ، دهوک ، ٢٠٠٥ .

٤-مسعود البارزاني ، البارزاني و الحرکة التحررية الکوردیة ، ج٣, اربیل ، ٢٠٠٢ .